**Znanstveno-raziskovalno središče Koper**

Garibaldijeva 1, 6000 Koper

Tel.: +386 5 663 77 00

Fax: + 386 5 663 77 10

 http://www.zrs-kp.si/

E-pošta: info@zrs-kp.si

 Datum objave: 11.09.2024

 Datum zaključka: 16.09.2024

 Mesto objave: Spletna stran ZRS – Koper, Zavod RS za

 zaposlovanje

# Znanstveno-raziskovalno središče Koper na podlagi Znanstveno-raziskovalno središče Koper na podlagi 12., 19., 28., 29., 30., 31. člena Zakon o znanstvenoraziskovalni in inovacijski dejavnosti (Uradni list RS, št. [186/21](http://www.uradni-list.si/1/objava.jsp?sop=2021-01-3695); v nadaljevanju: ZZrID), ), na podlagi 10., 11., 12., 13., 15. in 19. člena Pravilnika o izboru in financiranju usposabljanja mladih raziskovalk in raziskovalcev za leto 2023 - 2027 številka 03-03/23 z dne 16.03.2023 (v nadaljevanju: Pravilnik), ter Sklepa o izboru mentorjev MR 2024 številka 125-02/24 z dne 20.3.2024, objavlja Javni razpis za kandidate za mlade raziskovalce v letu 2024.

**NAVODILA ZA PRIJAVO NA**

**JAVNI RAZPIS ZA KANDIDATE ZA MLADE RAZISKOVALCE V LETU 2024\***

**Predmet javnega razpisa**

Predmet javnega razpisa je izbor kandidatov za mlade raziskovalce, ki se bodo usposabljali v okviru raziskovalnega programa P5-0453 Sredozemske kmetijske prakse in družbe v prilagajanju okoljskim spremembam, na Znanstveno-raziskovalnem središču Koper, za pridobitev doktorata znanosti.

**Mentorica raziskovalnega področja**

Pri mentorici je lahko izbran samo en kandidat. V primeru, da je kandidatov več, se razvrstijo po doseženi skupni oceni v skladu s kriteriji izbire. Izbran je najbolje ocenjeni kandidat. Če izbrani kandidat odstopi od kandidature ali ne dostavi potrebnih dokazil do roka, določenega v razpisu, se izbere naslednji kandidat glede na skupno doseženo oceno.

|  |  |  |
| --- | --- | --- |
| **Ime in priimek mentorice** | **Raziskovalno področje** | **Raziskovalni program** |
| dr. Milena Bučar-Miklavčič | 1.04 Naravoslovje Kemija | P5-0453 Sredozemske kmetijske prakse in družbe v prilagajanju okoljskim spremembam |

1. **VSEBINA PRIJAVE**
2. **RAZISNI OBRAZCI**

Vsi obrazci so lahko:

* izpolnjeni v elektronski obliki ali ročno s tiskanimi črkami,
* biti morajo lastnoročno podpisani.
	1. **PRIJAVNI OBRAZEC**
* **Podatki o kandidatu**: vpišejo se zahtevani podatki. V kolikor je naslov za prejemanje pošte drugačen od stalnega, se navede tudi naslov za prejemanje pošte. Kandidat obvezno navede telefonsko številko in elektronski naslov, na katerega je dosegljiv.
* **Podatki o izobrazbi:**
* **Vrsta zaključenega študija:** kandidat vpiše ali ima zaključen oz. ali bo zaključil, študijski program druge stopnje ustrezne smeri, (2. stopnja bolonjskega študija).
* Vpiše se univerza, fakulteta in smer podiplomskega študija druge stopnje.
* **Povprečna ocena**: kandidat vpiše povprečno oceno vseh izpitov in vaj na študijskem programu druge stopnje ima najmanj 8,00 (upošteva se tudi ocena magistrskega dela). Kandidat je lahko v zadnjem letniku podiplomskega študija druge stopnje oz. je absolvent, vendar mora imeti opravljenih vsaj 80% vseh izpitov in vaj ter mora diplomirati najkasneje do vpisa v doktorski študij in doseči najmanj 8,00.
* **Stanje podiplomskega študija za pridobitev znanstvenega naziva:**
* **Stanje podiplomskega študija za pridobitev znanstvenega naziva** (podiplomski študij tretje stopnje): označi se ustrezno rubriko glede na to, ali kandidat še ni vpisan na podiplomski študij ali je vpisan (navede se letnik in študijsko leto) oziroma ima že opravljeni znanstveni magisterij;
* V nadaljevanju kandidat, ki je vpisan na podiplomski študij tretje stopnje ali ima že opravljeni znanstveni magisterij, vpiše univerzo, fakulteto in smer podiplomskega študija.

**Kandidat izpolnjeni obrazec lastnoročno podpiše ter dopiše kraj in datum izpolnjevanja.**

Zadnje rubrike »IZPOLNI ZRS Koper« kandidati ne izpolnjujejo.

* 1. **IZJAVA**

Kandidat za mladega raziskovalca s podpisom izjave dovoljuje, da se osebni podatki, navedeni v prijavi, lahko uporabijo za evidence oziroma sezname določene s Pravilnika o izboru in financiranju usposabljanja mladih raziskovalk in raziskovalcev za leto 2023 - 2027 številka 03-03/23 z dne 16.03.2023.

Kandidati, ki še niso diplomirali oziroma so diplomirali v tujini, pa še nimajo odločbe o priznavanju tujega izobraževanja za namen izobraževanja v Republiki Sloveniji, označijo še ustrezno okence pred izjavo.

**Podpisana izjava je obvezna priloga prijavnega obrazca.**

* 1. **Potrdilo in ocenjevalni list**

Obrazca Potrdilo in ocenjevalni list, ki je del razpisne dokumentacije, kandidati NE izpolnjujejo. Obrazec je priložen zgolj informativno, da se kandidati seznanijo z merili za ocenjevanje prijav.

Izpolnjujejo ga mentorji v postopku ocenjevanja prijavljenih kandidatov, tako da je za vsakega kandidata izpolnjen samo en ocenjevalni list.

1. **SAMOSTOJNE PRILOGE**

Kandidat razpisnim obrazcem navedenim v točki 1. priloži samostojne priloge.

* 1. **Življenjepis**
	2. **Dokazila o izobrazbi**
* fotokopija podiplomskega študija druge stopnje (2. st. bolonjskega študija) s prilogo k diplomi
* ali potrdilo o vpisu na podiplomski študij tretje stopnje (v kolikor je kandidat že vpisan na podiplomski študij tretje stopnje).

V primeru, da je kandidat diplomiral v tujini, priloži fotokopijo odločbe visokošolskega zavoda o priznavanju tujega izobraževanja za namen izobraževanja v Republiki Sloveniji in pretvorbo povprečne ocene vseh izpitov in vaj študijskega programa prve in študijskega programa druge stopnje glede na sistem ocenjevanja, ki se izvaja na visokošolskih zavodih v Republiki Sloveniji, ki jo pripravi izvajalec usposabljanja, upoštevaje sistem ocenjevanja v tujini opravljenega izobraževanja.

* 1. **Dokazilo o opravljenih izpitih in vajah s povprečno oceno**
* uradno dokazilo o opravljenih izpitih in vajah s povprečno študijsko oceno na podiplomskem študiju druge stopnje (2. stopnja bolonjskega študija):
* potrdilo o opravljenih izpitih, overjeno s strani fakultete, z vpisanimi ocenami izpitov in vaj,
* ali fotokopijo diplome s prilogo, iz katere so razvidne ocene opravljenih izpitov in vaj.
	1. **Fotokopija osebnega dokumenta**
	2. **Druge priloge, ki se tudi upoštevajo pri oceni kandidata:**
* dokazilo o prejetih nagradah oziroma priznanjih:
* fotokopija nagrade oziroma priznanja
* ali fotokopija sklepa o prejemu nagrade oziroma priznanja.
* dokazilo o objavljenih znanstvenih člankih in prispevkih (upošteva se avtorstvo oz. soavtorstvo):
* izpisek iz baze SCOPUS ali COBISS (v kolikor kandidat še ni vpisan v bazo COBISS, se lahko v primeru soavtorstva priloži izpis za enega od soavtorjev ter se označi ustrezne relevantne vpise),
* fotokopije objavljenih člankov v revijah ali zbornikih (pri tem naj bosta poleg članka iz revije oz. zbornika fotokopirana tudi naslovna stran in kazalo revije oz. zbornika).
* opis dosedanjega sodelovanja pri razvojno-raziskovalnem delu:
* kandidat opiše dosedanje sodelovanje pri razvojno-raziskovalnem delu, ki mora biti potrjeno s strani profesorja, s katerim je sodeloval, in mora biti žigosano s strani raziskovalne ali visokošolske organizacije (npr. razvojno-raziskovalno delo v času študija, raziskovalne naloge idr.).

V kolikor kandidat ne more pravočasno pridobiti dokazil, ki jih določa razpis, lahko predloži fotokopijo s pisno obrazložitvijo, zakaj potrjenega dokazila ni mogel dostaviti. Le-tega mora poslati na naslov Znanstveno-raziskovalnega središča Koper, ki je naveden v razpisu, v najkrajšem času.

* 1. **Druge priloge:**

V primeru koriščenja dopusta iz naslova zavarovanja za starševsko varstvo v trajanju najmanj šestih mesecev ali v primeru daljše, najmanj šestmesečne, dokumentirane bolezenske odsotnosti se priloži fotokopijo ustreznega dokazila.

1. **ROK IN NAČIN ODDAJE PRIJAVE**

Prijave s prilogami v zaprti ovojnici z vidno oznako **»Ne odpiraj – prijava na javni razpis za mladega raziskovalca pri mentorici dr. Mileni Bučar-Miklavčič«**, ter z **navedbo svojega imena, priimka in polnega naslova** lahko kandidati oddajo:

* osebno na sedežu **Znanstveno-raziskovalnega središča Koper, Garibaldijeva 1, 6000 Koper** (v tajništvu, 1. Nadstropje) vsak delovnik od 8. do 15. ure ali
* pošljejo s priporočeno pošiljko na naslov **Znanstveno-raziskovalno središče Koper, Garibaldijeva 1, 6000 Koper.**

Kandidati morajo svoje vloge oddati osebno do vključno 16.9.2024 do 15. ure. Kot pravočasno se štejejo tudi prijave oddane priporočeno po pošti iz Slovenije do vključno 16.9.2024 (velja poštni žig). **Nepravočasne prijave ne bodo upoštevane.**

1. **DODATNE INFORMACIJE IN OPOZORILA**

Kandidati, ki so že imeli odobreno sofinanciranje podiplomskega študija iz javnih sredstev ne morejo biti financirani še v okviru programa mladih raziskovalcev ne glede na to, ali so doktorski študij zaključili ali ne.

Kandidati lahko dodatne informacije v zvezi z javnih razpisom dobijo pri strokovni službi ali pri mentorici po elektronski pošti:

|  |  |  |  |  |
| --- | --- | --- | --- | --- |
| **Ime in priimek** | **Telefon** | **E-pošta** | **Ime in priimek mentorice** | **E-pošta** |
| Martina Žerak | 05/663-77-84 | kadrovska@zrs-kp.si  | dr. Milena Bučar-Miklavčič | milena.bucarmiklavcic@zrs-kp.si |

 Prof. dr. Rado Pišot

 direktor ZRS Koper

**Razpisna dokumentacija zajema:**

* Prijavni obrazec za kandidata za mladega raziskovalca v letu 2024,
* Navodila za prijavo na javni razpis,
* obrazec Izjava.

**Druge priloge (informativno gradivo):**

* obrazec Potrdilo in ocenjevalni list (izpolni mentorica).

\* V Javnem razpisu uporabljeni izrazi, zapisani v slovnični obliki moškega spola, so uporabljeni kot nevtralni za moške in ženske.